section_heading: Igra i premisa
paragraph_text: Igra sliči igrama GoldenEye 007 i Perfect Dark, jer dijele slične sustave ciljanja i mogućnosti koje se moraju otključati tijekom igre. Način Priče može igrati jedan ili dva igrača. Svaki nivo može se igrati s tri postavke težine, što utječe na agresivnost neprijatelja i pristup dodatnim dijelovima nivoa.<ref> Događa se na devet različitih izmišljenih lokacija između 1935. i 2035., i prati individualne pokušaje 18 likova da pobijede vlastite neprijatelje i "TimeSplitterse" s kojima su se udružili. Na svakom nivou, igrač može birati između dva lika specifična za svaku misiju, te mora ubiti neprijatelje kako bi došao do predmeta i prenio ga do izlaznog portala. Nakon što igrač uzme predmet, TimeSplitteri, zli mutanti, neprestano se pojavljuju kroz cijeli nivo i napadaju igrača.